Diari Oficial de la Generalitat Valenciana


Sumari del DOGV 3402, del 29-12-1998 (1998/11766)

ACORD de 9 de desembre de 1998, del Govern Valencià, pel qual s'autoritza determinat ajustament en l'annex de transferències corrents del programa 322.10 Foment de l'Ocupació i Economia Social, que implica la inclusió d'una línia de subvenció que done cobertura al pagament dels interessos dels préstecs concedits per entitats financeres als treballadors d'IMEPIEL, SA, per import de 81.111.432 pessetes.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3402

Data del DOGV
:   29-12-1998

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   1998/11704


Organisme emissor
:   Conselleria d'Economia, Hisenda i Administració Pública

Tipus de document
:   Acord

ACORD de 9 de desembre de 1998, del Govern Valencià, pel qual s'autoritza determinat ajustament en l'annex de transferències corrents del programa 322.10 Foment de l'Ocupació i Economia Social, que implica la inclusió d'una línia de subvenció que done cobertura al pagament dels interessos dels préstecs concedits per entitats financeres als treballadors d'IMEPIEL, SA, per import de 38.101.019 pessetes. [1998/L11324]
  
El Govern Valencià, en la reunió del dia 9 de diciembre de 1998, adoptà l'acord següent:
  
El Govern Valencià, per Acord de 17 de febrer de 1992, autoritzà la formalització de convenis amb entitats financeres destinats a sufragar els interessos de préstecs personals que havien de concedir aquestes als treballadors de l'empresa Industrias Mediterráneas de la Piel, SA (IMEPIEL, SA). El text del conveni la formalització del qual s'autoritzava fixà una duració dels préstecs de sis mesos, transcorreguts els quals els prestataris tornarien l'import del principal; no obstant això, en l'estipulació sisena estava previst que, en el cas que els treballadors no hagueren percebut les indemnitzacions per salari o acomiadament, les parts podrien prorrogar la vigència del conveni.
  
Per successius acords del Govern Valencià, i ja que continuaven concorrent-hi les circumstàncies recollides en la referida estipulació sisena, anaren autoritzant-se pròrrogues, permetent d'aquesta forma ajornar de nou l'amortització del capital i continuar la subvenció d'interessos dels préstecs formalitzats pels treballadors.
  
Amb data 21 de febrer i 25 de juliol de 1996 es firmaren sengles protocols de col·laboració entre la Generalitat Valenciana i, el primer d'ells, l'Associació de Treballadors Excedents Recol·locables d'IMEPIEL i els treballadors que consten en la demanda contenciosa adminisitrativa presentada davant el Tribunal Superior de Justícia de la Comunitat Valenciana de data 11 de gener de 1996, i, el segon, amb els extreballadors excedents recol·locables d'IMEPIEL afectats per l'expedient de regulació d'ocupació 10/90, de 6 d'abril; derivat d'això la Generalitat Valenciana va assumir el pagament del principal dels préstecs concedits als treballadors d'IMEPIEL pels convenis esmentats.
  
No obstant això i ja que diverses circumstàncies impediren amortitzar aquests préstecs, per acord del Govern Valencià de data 1 de juliol de 1997 s'autoritzà una nova pròrroga del conveni subscrit al seu moment amb la Caja Rural Valencia, Cooperativa de Crédito V, destinat a sufragar els interessos de préstecs concedits als treballadors de l'empresa Industrias Mediterráneas de la Piel, SA, fins al 30 de juny de 1998.
  
El pressupost inicial per al present exercici inclou els crèdits necessaris per a l'amortització del principal del préstec esmentat, però no recull els necessaris per al pagament dels interessos d'aquesta última pròrroga; és per això que la Conselleria d'Ocupació, Indústria i Comerç ha proposat determinat ajustament en l'annex de transferències corrents del programa 322.10 «Foment de l'ocupació i economia social», que implica habilitar la corresponent línia nominativa per import de 28.379.848 pessetes, minorant per al seu finançament la línia genèrica 2447 « Assistències tècniques per al desenvolupament i foment ocupació».
  
En conseqüència i en virtut del que disposen els articles 17 i 18 de la Llei de Pressupostos de la Generalitat Valenciana per a 1998, a proposta del conseller d'Economia, Hisenda i Administració Pública, el Govern Valencià
  
ACORDA
  
Primer
  
S'autoritza minorar la dotació, en l'annex de transferències corrents del programa 322.10 «Foment de l'ocupació i economia social», de la línia de subvenció i pels imports detallats a continuació:
  
Segon
  
S'autoritza la inclusió, en l'annex de transferències corrents del programa 322.10 «Foment de ocupació i economia social», de la línia de subvenció i amb les dades descriptives detallades a continuació, que recullen el codi comptable de la línia existent en exercicis anteriors a la qual s'han imputat els interessos corresponents a aquests:
  
Codi línia: 923
  
Denominació: Subvenció interessos préstecs IMEPIEL, SA.
  
Import: 11.155.326 pessetes.
  
Beneficiaris: treballadors d'IMEPIEL, SA.
  
Normativa reguladora: conveni.
  
Descripció i finalitats: subvenció interessos préstecs personals concedits als treballadors d'IMEPIEL, SA, per convenis subscrits amb entitats financeres.
  
Tipus: nominativa.
  
Fons propis: 35.617.776 pessetes.
  
València, 9 de desembre de 1998
  
El conseller secretari del Govern Valencià,
  
JOSÉ JOAQUÍN RIPOLL SERRANO